આમ તો મ્યુનિ. કોર્પોરેશન દ્વારા વી.એસ. હોસ્પિટલ, એલજી હોસ્પિટલ, શારદાબહેન હોસ્પિટલ, કાંકરિયા લેકફ્રન્ટ, વસ્ત્રાપુર તળાવ, એએમટીએસ તથા બીઆરટીએસના વિવિધ બસ સ્ટેન્ડ મળીને કુલ ૬ર જગ્યાએ પપ૪ કેમેરા લગાવવાનો પ્રોજેકટ હાથ ધરાયો હતો. આશરે ચારેક વર્ષ પહેલાં એન.કોડ સોલ્યુશન્સ કંપની નામની સરકારી કંપનીને આ માટે રૂ.૧૬.રર કરોડનો કોન્ટ્રાકટ અપાયો હતો. જે અંતગર્ત બીઆરટીએસના શિવરંજની, અખરબારનગર સહિતના ર૧ બસ સ્ટેન્ડ પર ૬૩ કેમેરા લગાવાયા છે. જેનું મોનિટરિંગ બીઆરટીએસના કંટ્રોલરૂમ ખાતેથી કરવામાં આવે છે. પરંતુ હવે બીઆરટીએસના સત્તાવાળાઓએ આઇટીએમએસ સિસ્ટમ માટેના ચક્ર ગતિમાન કર્યાં છે. આઇટીએમએસ સિસ્ટમ એટલે કે ઇન્ટેલિજન્સ ટ્રાન્સપોર્ટ મેનેજમેન્ટ સિસ્ટમને તંત્ર આશરે રૂ.૪૦ કરોડના ખર્ચે વિકસીત કરી રહ્યું છે. આ સિસ્ટમ હેઠળ બીઆરટીએસના તમામે તમામ બસ સ્ટેન્ડ પર બે બે સીસીટીવી કેમેરા મુકાશે.